Mullach an Deargain

'S e beinn air a’ Ghàidhealtachd a th’ ann am Mullach an Deargain (chithear Mullach nan DheiragainMullach nan Dheireagain air Walkhighlands no Mullach na Dheiragain air mapaichean Beurla cuideachd). Tha e suidhichte ann an àite glè iomallach eadar Loch Mullardoch agus Gleann Afraig. Tha e a’ nochdadh air mapaichean Ordnance Survey mar Mhullach na Dheiragain ach tha ciall agus litreachadh an ainm mar seo mì-shoilleir, agus chan eil gin de na dòighean-sgrìobhaidh a chaidh ainmeachadh a’ leantainn riaghailtean gràmar no litreachadh na Gàidhlig. Dh’fhaodadh gu bheil e a’ ciallachadh deargan no deargan-allt’ Drummond, Peter 1991; Scottish Hill and Mountain Names, Scottish Mountaineering Trust; d. 74. Tha a' bheinn 921 m de dh’àirde agus ’s Beinn Rothaich a th' ann. Tha druim fada a' sìneadh bhon tuath dhan deas agus tha dà mhullach eile air: Càrn an Con Dubh (967m) san àird a deas den mhullach agus Mullach Sithidh san àird a tuath.

'S e rud mòr a bhith a' streap na beinne seo leis gu bheil i ann an suidheachadh cho iomallach. Bithear uaireannan ga ceangal le Sgùrr nan Ceathramhnan agus An Socach, bho Ghleann Afraig air neo a’ tòiseachadh bho thaobh Loch MullardochAn Socach, Sgùrr nan Ceathramhnan agus Mullach na Dheiragain air Walkhighlands. 

Bhon mhullach gheibhear seallaidhean air beanntan Gleann Afraig, Oighreachd Mhonar, Cill Fhaolain, agus Loch Mullardoch.

  Iomraidhean  

 Ceanglaichean a-mach 

 Mullach na Dheiragain, An Socach agus Sgùrr nan Ceathramhnan air Walkhighlands

Roinn-seòrsa:Beanntan Rothaich
Roinn-seòrsa:Beanntan na h-Alba
Roinn-seòrsa:Comhairle na Gàidhealtachd